**«ՇԻՆ ՆԱԽԱԳԻԾ» ՍՊԸ**

**ՏՆՕՐԵՆ Փ. ՍՈՒՔԻԱՍՅԱՆԻՆ**

(Հասցե՝ ՀՀ. ք. Երևան,Գարեգին Նժդեհ 46

 Էլ․փոստ info@constructionproject.am)

**Ծ Ա Ն ՈՒ Ց ՈՒ Մ**

**Պայմանագիրը միակողմանի լուծելու և գնումների գործընթացին մասնակցելու իրավունք չունեցող մասնակիցների ցուցակում ներառելու վերաբերյալ /շտկված/**

 Աշխատանքի և սոցիալական հարցերի նախարարության ենթակայության պետական ոչ առևտրային կազմակերպությունների կարիքների համար 2022 թվականի սեպտեմբերի 9-ին Աշխատանքի և սոցիալական հարցերի նախարարության /այսուհետ՝ Պատվիրատու/ և «Շին նախագիծ» ՍՊԸ-ի միջև /այսուհետ՝ Կատարող/ կնքվել է թիվ «ԱՍՀՆ-ԳՀԱՇՁԲ-22/28-Շ**»** ծածկագրով հիմնանորոգման աշխատանքների հետազոտական և նախագծանախահաշվային փաստաթղթերի մշակման աշխատանքների ձեռքբերման պայմանագիր։ Փաթեթների տրամադրման համար պայմանագրով սահմանվել են 60 և 90 օրացուցային օր ժամկետներ, որոնք արդեն իսկ լրացել են։

ՀՀ քաղաքացիական օրենսգրքի 345-րդ հոդվածի 1-ին մասի համաձայն՝ «Պարտավորության ուժով մի անձը (պարտապանը) պարտավոր է մեկ այլ անձի (պարտատիրոջ) օգտին կատարել որոշակի գործողություն. այն է` վճարել դրամ, հանձնել գույք, կատարել աշխատանք, մատուցել ծառայություն և այլն, կամ ձեռնպահ մնալ որոշակի գործողություն կատարելուց, իսկ պարտատերն իրավունք ունի պարտապանից պահանջել կատարելու իր պարտականությունը»։

Պայմանագրի 2.1.3 կետի համաձայն՝ Պատվիրատուն իրավունք ունի միակողմանի լուծել պայմանագիրը, եթե Կատարողն էականորեն խախտել է պայմանագիրը։ Կատարողի կողմից պայմանագիրը խախտելն էական է համարվում, եթե՝

**բ) խախտվել է աշխատանքի կատարման ժամկետը։**

ՀՀ քաղաքացիական օրենսգրքի 466-րդ հոդվածի 3-րդ մասի համաձայն՝ «Պայմանագիրը լրիվ կամ մասնակի կատարելուց միակողմանի հրաժարվելու դեպքում, երբ պայմանագրից հրաժարվելը թույլատրվում է օրենքով կամ կողմերի համաձայնությամբ, պայմանագիրը համապատասխանաբար համարվում է լուծված կամ փոփոխված»:

Հաշվի առնելով այն հանգամանքը, որ Կատարողը խախտել է պայմանագրով սահմանված պարտավորությունները` Պատվիրատուն, հիմք ընդունելով պատասխանատու ստորաբաժանման կողմից ներկայացված չկատարված աշխատանքների վերաբերյալ զեկուցագիրը և վերը նշված իրավական հիմքերը, միակողմանի համարում է թիվ «ԱՍՀՆ-ԳՀԱՇՁԲ-22/28-Շ**»** ծածկագրով պայմանագիրը լուծված՝ 49 200 000 (քառասունինը միլիոն երկու հարյուր հազար) ՀՀ դրամ գումարի չափով:

Պատշաճ ծանուցումն ապահովելու նպատակով` կկիրառվի ՀՀ կառավարության 2017 թվականի մայիսի 4-ի N 526-Ն որոշմամբ հաստատված «Գնումների գործընթացի կազմակերպման մասին» Կարգի 33-րդ կետի 17-րդ ենթակետով սահմանված դրույթները:

Ընկերության կողմից, որպես պայմանագրային պարտավորությունների պատշաճ կատարման ապահովում ներկայացված որակավորման և պայմանագրի ապահովումները սահմանված կարգով կներկայացվեն Կատարողին սպասարկող բանկ՝ բանկային երաշխիքների գումարների գանձման նպատակով։

Պատվիրատուն գնման ընթացակարգը միակողմանի լուծելու մասին Որոշումը կներկայացնի լիազոր մարմին՝ հիմք ընդունելով ՀՀ «Գնումների մասին» օրենքի 6-րդ հոդվածի 1-ին մասի 6-րդ կետի ա ենթակետի պահանջը /խախտել է պայմանագրով նախատեսված կամ գնման գործընթացի շրջանակում ստանձնած պարտավորությունը, որը հանգեցրել է պատվիրատուի կողմից պայմանագրի միակողմանի լուծմանը կամ գնման գործընթացին տվյալ մասնակցի հետագա մասնակցության դադարեցմանը և մասնակիցը հրավերով և (կամ) պայմանագրով սահմանված ժամկետում չի վճարել հայտի, պայմանագրի և (կամ) որակավորման ապահովման գումարը/։

**ՀԱՐԳԱՆՔՈՎ՝ Ս. ՄՈՒՐԱԴՅԱՆ**

Կատարող՝ գնումների համակարգման բաժին,

հեռ.՝ 043 89 63 68 Քրիստինե Մայիլյան